༄༅། ། བསླུ་མེད་སྐྱབས་གནས་དམ་པ་མ་ལུས་ལ། ། བདག་སོགས་འགྲོ་ཀུན་རྩེ་
གཅིག་སྐྱབས་སུ་མཆི། ། མ་རིགས་ཀློང་དུ་འཁྱམས་པའི་འགྲོ་བ་ཀུན། ། གཏན་
བདེའི་ས་ལ་འགོད་ཕྱིར་སེམས་བསྐྱེད་དོ། ། རང་རིག་གསལ་སྟོང་དབྱེར་མེད་རང་
རྩལ་ལས། ། རང་སྣང་ཡེ་ཤེས་གཞལ་ཡས་རྫོགས་པའི་དབུས། ། སྐད་ཅིག་དྲན་རྫོགས་
དབང་ཆེན་ཁྲོ་བོའི་སྐུ། ། དམར་ནག་གྲི་ཐོད་འཛིན་ཅིང་ཕག་མོར་འཁྱུད། ། དབུ་
གཙུག་རྟ་སྐད་དབྱངས་སྒྲོག་མེ་ཀློང་བཞུགས། ། རིགས་བཞིའི་མཁའ་འགྲོས་བསྐོར་
བའི་སྤྱི་གཙུག་ཏུ། ། པདྨ་འདབ་བཞི་ཉི་མ་ཟླ་བའི་སྟེང་། ། རིགས་འདུས་མ་ཧཱ་གུ་རུ་
སྨན་གྱི་རྒྱལ། ། དབྱེར་མེད་བླ་མ་རྡོར་སེམས་མཐིང་ནག་མདོག ། རྡོ་རྗེ་ཐོད་འཛིན་
རང་རིགས་ཡུམ་ལ་འཁྱུད། ། ཕྱོགས་བཞིར་རིག་པའི་ཡེ་ཤེས་ཡབ་ཡུམ་བཞི། །
- 74 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
འཁོར་ལོ་རིན་ཆེན་པདྨ་རྒྱ་གྲམ་འཛིན། ། བཀའ་སྡོད་སྲུང་མའི་ཚོགས་བཅས་སྤྲིན་
ལྟར་གཏིབས། ། ཡེ་ཤེས་ལྷ་ཚོགས་སྤྱན་དྲངས་དབྱེར་མེད་གྱུར། ། ཧྲཱིཿའགྲོ་བའི་དུག་
ལྔའི་ཟུག་རྔུ་དྲུངས་འབྱིན་པའི། ། སྨན་པའི་རྒྱལ་པོ་གུ་ཎ་ནཱ་ཐའི་ཚུལ། ། ཞི་ཁྲོ་རབ་
འབྱམས་སྤྲུལ་བའི་གར་མཛད་པར། ། སྒོ་གསུམ་མི་ཕྱེད་གུས་པས་ཕྱག་འཚལ་ལོ། །
རབ་འབྱམས་ཕྱི་ནང་གསང་བ་དེ་ཁོ་ནའི། ། ཀུན་བཟང་མཆོད་སྤྲིན་མཁའ་དང་
མཉམ་པའི་ཚོགས། ། མཆོད་བྱ་མཆོད་བྱེད་བྲལ་བའི་ངང་དུ་འབུལ། ། དགྱེས་བཞིན་
བཞེས་ལ་དངོས་གྲུབ་ཆར་དུ་ཕོབ། ། ལྷ་ཚོགས་གནས་གསུམ་འོད་ཟེར་དཀར་དམར་
མཐིང་། ། འཕྲོས་པས་རྒྱལ་བ་མཆོད་ཅིང་བྱིན་རླབས་བསྡུས། ། བརྟན་གཡོ་ཀུན་
སྦྱངས་སྣང་གྲག་རིག་པའི་ཚོགས། ། ལྷ་སྔགས་ཡེ་ཤེས་རོལ་པ་འབའ་ཞིག་གྱུར། ། ཨོཾ་
ཨཱཿཧཱུཾ་བཛྲ་མ་ཧཱ་གུ་རུ་སརྦ་གུ་ཎ་སིདྡྷི་ཧཱུཾ། ཨོཾ་ཨཱཿཧཱུཾ་སྭཱ་ཧཱ། མུ་ལཾ་མཾ་ཀྱཻ་ཏཾ། ཧྲཱིཿམ་ཧ་
རི་ནི་ས་ཙིཏྟ་ཧྲིང་ཧྲིངབ། ས་མ་ཡ་ཛཿཧཱུཾ་བཾ་ཧོཿ སརྦ་སིདྡྷི་ཧཱུཾ་ཨཱཿ ཞེས་བཟླ། ཧཱུཾ་མཁྱེན་
བརྩེ་ནུས་མངའ་རྩལ་གསུམ་ལྷ་ཚོགས་ཀྱི། ། ཐུགས་རྗེ་ཐུགས་དམ་གཉན་པོ་དབྱིངས་
ནས་བསྐུལ། ། སྒྲུབ་མཆོག་བདག་དང་འབྲེལ་ཐོགས་འགྲོ་རྣམས་ལ། ། མཆོག་ཐུན་
དངོས་གྲུབ་ཚེ་ཡི་རིག་འཛིན་སྩོལ། ། ཁྱད་པར་འབྱུང་ལུས་འཕེལ་ཟད་འཁྲུགས་
གསུམ་གྱི། ། བཞི་བརྒྱ་རྩ་བཞིའི་ནད་དུ་གྱུར་པ་རྣམས། ། བལྟ་རེག་དྲི་བས་གཏན་ལ་
འབེབས་པ་ལ། ། ཐོགས་མེད་རྣོ་མཐོང་མངོན་ཤེས་དངོས་གྲུབ་སྩོལ། ། ཟས་སྤྱོད་
སྨན་དཔྱད་སྦྱོར་བ་གང་བརྩམས་ཀུན། ། འབྱུང་འཁྲུགས་གདུང་སེལ་གཉན་པོའི་
མཆོག་གྱུར་ཏེ། ། འཆི་མེད་ཚེ་དང་གཏན་བདེའི་སྲོག་སྦྱིན་པའི། ། མྱོང་གྲོལ་བདུད་
རྩིའི་ཕུང་བོར་བྱིན་རློབས་མཛོད། ། བླ་མ་སྨན་གྱི་ལྷ་ཚོགས་ཐུགས་རྗེ་དང་། ། འཆི་
མེད་ཚེ་དྲང་སྲོང་དམ་ཅན་སྲུང་མའི་སྟོབས། ། ཆོས་དབྱིངས་རྟེན་འབྲེལ་བསླུ་མེད་
ནུས་མཐུ་ཡིས། ། གཞན་ཕན་བསམ་དོན་མ་ལུས་ལྷུན་གྲུབ་ཤོག ། ལྷ་ཚོགས་རྟེན་
དང་བརྟེན་པར་བཅས་པ་ཀུན། ། སྐྱེ་མེད་ཆོས་སྐུའི་ཀློང་དུ་འཇའ་ལྟར་ཡལ། ། སླར་
ཡང་སྐད་ཅིག་རིག་གདངས་ཡི་དམ་ལྷ། ། རྡོ་རྗེའི་འོད་ཟེར་འབར་བའི་སྲུང་འཁོར་
1
-75-

དྲག་པོའི་རྒྱུན་འཁྱེར་སོགས་སྒྲུབ་འཕྲིན་འགའ་ཞིག་གི་སྐོར།
གསལ། ། དགེ་བ་འདི་ཡིས་ཚེ་རབས་ཕྲེང་བ་རུ། ། རིགས་འདུས་བླ་མ་ལྷ་ཡིས་རྗེས་
བཟུང་སྟེ། ། གསང་ཆེན་རིམ་གཉིས་ཟབ་མོའི་ལམ་བཟང་གིས། ། ཟུང་འཇུག་གདོད་
མའི་མགོན་པོ་མྱུར་འགྲུབ་ཤོག ། ཅེས་གཡུ་ཐོག་སྙིང་ཐིག་གི་རྒྱུན་འཁྱེར་འདོན་ཚུལ་སྨོན་ཚིག་
དང་བཅས་པ་འདི་ནི། གུས་ལྡན་འཚོ་བྱེད་དགེ་འདུན་རྒྱ་མཚོ་ནས་བསྐུལ་བཞིན། ༧ རོང་ཆེན་
སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།